《次韵张通甫见贻》
宋代·李流谦

插架茫茫纷四部，莫向离骚泥蘅杜。
文章何处如有神，心手相蘅鹰搦兔。
长卿醉死文君垆，渠辈但可折简呼。
浅惭入俚深入僻，纤丽恶淫寒则枯。
欲张吾军子可恃，楚璞呈前燕石耻。
擘波飞云定神龙，汗血牵来真骥子。
人物有此未易求，颇将撷英泛其流。
朝来车从照人熟，乃肯访我投林丘。
词华薄技无多道，少作吾今知悔早。
相期圣处下工夫，一念超然蠲热恼。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。